Tepostekko
Tepostekko (caxtillantlahtolli: Tepoxteco), inin altepetl tlatilantok ompa altepetlalli Chikontepek, tlatitlantli Veracruz onkah Mexko tlalli. Sekinok altepemeh itech inintokah, Chapixtlan, El Sitio, Las Silletas, Xokichwal, Ichcakwawtitlan. Kipiya 462 chanehqueh xiuhpan 2010. Nochi masewalmeh nawatlahtoanih.

Tlaltokayotl 
Tetl: piedra
Posteki: labrar, quebrar
-ko: en, lugar de

"Lugar de la piedra quebrada o labrada"

Tlalixnepantilistli 
Pan ni altepetl, tlatilantok Chicontepec, tlatilantli Veracruz. Tlawel tlatotonia wan amo tlawel tlaseseya. Sekin xihuimeh wan tekwanimeh. Itstokeh miyak masewalmeh pan inin altepetl.

Miyak tlakameh zan miltekitih wan sekinok tlakameh no kitokah chilli, tomatl, etl, kolantoh, xonakatl, wan sekinok kuawtlakketl.

Nemiliskayotl 
Ahmo momati kemman peuhki inin altepetl pan inin altepetl onkah ome tlaneltokilistli. Miyak masewalmeh tlawel kittepanitan Chikomexochitl. Inin weyi ilwitl kemantsin kichiwah ome weltah ipan xiwitl, ipewaya wan itlahtotiyan xiwitl. Wan nouhkiya sekin masewalmeh kineltokan tlen totiotsin Jesus.

No iuhki kipiyah se kanahaya kampa monechikoah tlalpiyanih "ejidatarios" ompa Tepostekko chinanko. Wahkauhkiya miyak masewalmeh motlakentiyayah ika kaltson naman ayohkanah, achi mopatlatok kentsin.

Tlanawatihkayotl 
Nikan pan inin altepetl tekitih ken wahkapayotl. Nikan monechikoah miyak masewameh wan momatlalanah wan kiihtoah akkiya neki ma kinyekanah ika se xiwitl zo ome xiwitl.

Tlanawatianih tekitinih melawac kwalli tekitih, wan nican ipan inin altepetl. Itztoqueh miyac tequihuahmeh. Inih tequihuahmeh quipiyah cequin inintequitzin. Cequin itztoqueh quen "agente municipal" ihuan cequin tlalmocuitlahuianih" "comisariado ejidal" ihuan nouhqui tlen Caltlamachtilizmocuitlahuianih "comite escolar". 

No kipiyah cequin tequihuahmeh tlen Xochicalli "La Casa de la Flor". Inin tequihuah quiyecanah tlen hueyi ilhuitl tlen Chicomexochitl.

Chanehmatilistli

Altepetl Tepostekko kipia 462 chanehkeh.

Chikawalistli 
Ipan inin altepetl oncah ce Tepahtiloyan "Clínica" ihuan quinpahtiah 15 macehualaltepetl. Miyac yohuih nican ipan Altepetl Tepoxteco. 
Nouhqui itztoqueh cequinoc tepahtianih ipan inin altepetl. Tetlalanquetl "partera". Ihuan no quichihua itequitzin quemman conetlacati ce cihuatl.

Tlamachtilistli 
Ipan inin altepetl, oncah Caltlamachtiloyan tlen Preescolar Josefa Ortíz de Dominguez, Escuela Primaria Miguel Hidalgo, Telesecundaria Justo Sierra huan Telebachillerato Tepoxteco.

No monechicoah ipan Telesecundaria ihuan Telebachillerato tlen cequinoc altepetl quen: Chapictla, Lindero, Xoquixhual, Apachtitlan.

Chiwaltlakayotl 

Pan altepetl Tepostekko, miyak siwameh kichiwah sekin tlamantli tlen tlaxkalyoyomitl, kitsawah nopah mantahyoyomitl. Kichiwah miyak tlamantli xochitl, tekwanih wan sekinok. No sekin siwameh kichiwah komalli, kaxitl, kanteleroh wan sekinok tlamantli. No sekin kichiwah chikapalli sekin kokwetsitsin wan sekin wehweyi.

Cuicatlamatiliztli 
Onkah tlatzotzontli ipan altepetl Tepoxteco, onkah sekin tlatzotzonanih tlen itocah Trio Tepoxteco wan kiyecana Rubén Magdalena (Tzapotl) No iuhki seyok tlakatl tlen tlatzotzona tlen itocah Sergio Osorio 

Noiuhqui huahcaquiya 1990-2000) oncayaya cequin tlatzotzonanih tlen quiyecanayaya Alejandrino Díaz (micqui) "Los mensajeros del Amor"

Momotlalistli 
Ipan altepetl Tepoxteco, mahuiltiah ica Olli (futbol) ihuan no iuhqui Olli (Basquetbol). Nican tlen tlahuel mahuiltiah telpocameh Futbol ihuan ahacahica quichihuah nechicoliztli ihuan mahuiltiah huanya cequinoc telpocameh tlen Chapixtla, Lindero, Ixcacuatitlan, Tecomate ihuan cequinoc altepetl. 
Cequin conemeh mahuiltiah ica cayuco (canica). Cequin ichpocameh mahuiltiah ica Basquetbol.

Nowkiya xikitta 
 Chicontepec

Toquiliztequitl

Seyok tlanechikolistli 
  Elotlamanaliztli ipan Tepozteco, ompa Veracruz.

Weweyak tlahkwilolli
Altepetl pan Veracruz